ТУРИСТИЧКА ОРГАНИЗАЦИЈА НИШ

П Р О Г Р А М Р А Д А

ЗА 2018. ГОДИНУ

У Нишу, јануар 2018. год.

Садржај:

УВОД	3

I РАЗВОЈ ТУРИЗМА И ПРОМОЦИЈА ГРАДА НИША	4

1.1.	ИЗДАВАЧКА ДЕЛАТНОСТ ......................................................................................

1.2.	ПРОМОЦИЈЕ НА САЈМОВИМА И ДРУГИМ ТЕМАТСКИМ	МАНИФЕСТАЦИЈАМА У ЗЕМЉИ И ИНОСТРАНСТВУ	8

1.3.	ОРГАНИЗАЦИЈА ДОГАЂАЈА .................................................................................. 10

1.4.	ПОДРШКА У ОРГАНИЗАЦИЈИ ДОГАЂАЈА И МАНИФЕСТАЦИЈА ................ 11

1.5. ОГЛАШАВАЊЕ И РЕКЛАМА .................................................................................. 15

1.6.	УЧЕШЋЕ НА ПРОЈЕКТИМА	18

II УНАПРЕЂЕЊЕ ИНФОРМИСАЊА ТУРИСТА ТОКОМ БОРАВКА У НИШУ	19

2.1.	ТУРИСТИЧКО - ИНФОРМАТИВНИ ЦЕНТРИ	19

2.2.	УСЛУГЕ ТУРИСТИЧКОГ ВОДИЧА- Програми разгледања града и околине	19

2.3.	ЕДУКАЦИЈА КАДРОВА	20

ЗАКЉУЧАК ............................................................................................................................... 21

УВОД

Програм рада Туристичке организације Ниш ће током 2018. год. бити усмерен на низ активности у циљу развоја и промоције туризма на територији Града.

Маркетиншке активности и промоција Ниша као туристичке дестинације током 2018.године биће усмерена на више сегмената:

Директна промоција : издавачка делатност (штампа водича, публикација, књига, монографија,разгледница, мапа), учешће на сајмовима и тематским догађајима, повезивање са туроператерима

Интернет промоција : pромоција путем друштвених мрежа, промоција на туристичким порталима и блоговима, унапређење постојеће интернет презентације, online видео промоција

Туристичка организација осим промоције има у плану и друге активности које доприносе развоју Ниша као туристичке дестинације :

Активно учешће у изради краткторочних и дугорочних планова и стратегија развоја туризма на територији Града Ниша

Учешће у пројектним активностима у сарадњи са локалним партнерима и партнерима из иностранства

Унапређење туристичке понуде у граду и околини организацијом атрактивних догађаја и унапређењем туристичке инфраструктуре

Након вишегодишње стагнације, тренд пораста броја туриста у Нишу који је започео 2014. године и наставио се континуирано и током 2017. године постаје заиста видљив и значајан.

Резултати показују да је у посматраном периоду дошло до повећања укупног броја туриста за 35%, при чему је број домаћих туриста повећан за 24%, а број иностраних чак за 43% у односу на исти период 2016.год. Такође подаци у категорији оствареног броја ноћења бележе повећање и то да је укупно остварено 23% више ноћења туриста него у истом периоду 2016.год при чему се број ноћења домаћих туриста повећао за 11%, а број ноћења страних туриста повећао чак за 39%.

Туристичка организација Ниш ће наставити са активностима на промоцији Ниша као туристичке дестинације које су дале добре резултате и довеле до значајног повећања броја туриста.

I РАЗВОЈ ТУРИЗМА И ПРОМОЦИЈА ГРАДА НИША

1.1. ИЗДАВАЧКА ДЕЛАТНОСТ

1.1.1. Туристичко-пропагандни материјал

Презентација културно-историјских, природних и других туристичких ресурса града Ниша путем штампаног материјала један је од основних видова промоције. Туристичко пропагандни материјал намењен је туристима који су већ у посети граду, али и промоцијама на свим великим сајамским и другим тематским манфестацијама у граду,земљи и иностранству.

Осим тога штампани пропагандни материјал намењен је и свим званичним делегацијама града, спортским клубовима, студентским организацијама и појединцима који путују иностранство и на тај начин промовишу град.

Промо материјал се диструбуира у Туристичким инфо центрима, али и у смештајним објактима који све материјале бесплатно дају својим гостима.

Током 2018. године планиран је репринт брошура, мапа и књига које су већ урађене претходних година и показале су се као квалитетан материјал за презентацију града. Осим тога планирано је и неколико нових издања и унапређење квалитета већ постојећих брошура и књига.

Туристичко-информативне публикације (репринт) :

Туристичке мапе:

Мапа града – двојезична, на српском и енглеском / мања и већа /

Као и претходних година ТОН ће штампати мапу града, на којој ће бити истакнуто и текстом објашњено 10 најатрактивнијих локација које свакако треба посетити током боравка у Нишу. Такође ће бити означени ресторани, кафане, смештајни објекти, места за провод, важне институције и сл. У 2018.години у плану је да се ураде две варијанте мапе, мање џепно издање и веће издање са детаљнијим приказом и информацијама.

Мапа околине – двојезична, на српском и енглеском

На овој мапи обележени су сви атрактивни локалитети у околини Ниша на којима се туристи могу бавити активним одмором. Део мапе су и краћи текстови са описом локације и активностима у природи. Обележене су планинарске стазе, излетишта, споменици, а наведени су и контакти удружења која се баве планинарењем, екстермним спортовима, туристичке агенције које нуде авантуристичке излете у околину Ниша.

Опште брошуре:

Општа брошура о Нишу , двојезична, на српском и енглеском језику

Општа брошура намењена је пружању освновних информација о граду, уз нагласак на најзначајније културне и природне атракције и доживљаје које град Ниш може да пружи туристима. Писана на интересантан начин, са посебним акцентом на специфичан менталитет и дух гостопримљивих Нишлија, ова брошура је свакако пун погодак када је презентација и промоција града у питању.

Општа брошура о Нишу на бугарском језику

Општа брошура о Нишу на руском језику

Општа брошура о Нишкој Бањи – двојезична, на српском и енглеском језику

Садржи све важне информације потребне туристима за организацију свог боравка у	овом здравствено-лечилишном центру.

Брошура о Нишкој Бањи на руском језику

Специјализоване брошуре:

Водич кроз културно-историјско наслеђе Ниша на српском језику

Овај водич представља једно од најобимнијх издања коју је ТОН до сада посветио	промоцији културно-историјског наслеђа Ниша. У њој се се на интересантан начин	описује историја града и пружају седетаљне информације о културно-историјском	благу града и околине (музеји, споменици, значајни историјски локалитети и	грађевине, цркве и манастири)

Водич кроз културно-историјско наслеђе Ниша на енглеском језику

Водич кроз културно- историјско наслеђе Ниша на бугарском језику

Водич кроз културно-историјско наслеђе Ниша на руском језику

Брошура о Нишкој тврђави – двојезична, на српском и енглеском језику

Тврђава као најзначајнији и најкомплекснији културно-историјски споменик у	граду заслужује посебно издање које ће садржати историјат тврђаве од I века до	данас, мапу тврђаве као и опис свих објеката из разних историјских периода.	Брошура је намењена промоцији овог значајног локалитета, као и информисању	туриста који посећују Тврђаву.

Nis adventure - специјализована брошура о екстремним спортовима и активном одмору у Нишу и околини на српском језику

Овом брошуром Ниш је представљен као пожељна дестинација за авантуристичка	путовања, адреналин туре и бављење екстремним спортовима. Са занимљивим	текстовима и уз доста фотографија представљене су све природне атракције у	околини, као и сви локалитети на којима се посетиоци могу бавити екстремним	спортовима.

Nis adventure - специјализована брошура о активном одмору у Нишу и околини на енглеском језику

Nis adventure - специјализована брошура о активном одмору у Нишу и околини на бугарском језику

Манастири и цркве Ниша и околине – двојезична, на српском и енглеском језику

Манастири и цркве представљају посебну врсту културног добра нашег народа,	јединственог уметничког и културног садржаја и духовних вредности. Брошура ће	обухватити манастире и цркве Ниша и околине, а намењена је пре свега туристима	који посећују културно-историјска места са религијским значењем, али и свима	који желе да се упознају са центрима духовности и богатим културно-историјским	садржајем Ниша и околине.

Гастрономски водич кроз Ниш - двојезична, на српском и енглеском језику

Посета нишким кафанама је неизоставан део посете Нишу. Квалитетна и	разноврсна понуда јела и пића, бројни нишки гурманлуци наћиће се у брошури која	ће на јединствен начин представити гастрономију Ниша као део туристичке понуде	Града.

Књиге и монографије :

Књига о Нишу –двојезична, на српском и енглеском језику

Књига о Нишу, као једна од најатрактивнијх „публикација“ ТОН-а, биће штампана и ове године. Намењена је туристима који имају жељу да сазнају нешто више и детаљније о граду у којем су боравили или тек намаравају да бораве.

Монографија Ниша- двојезична, на српском и енглеском језику

Луксузно издање са квалитетним фотографијама и краћим описима најзначајних чињеница и локалитета у Нишу, преставиће град на један нов, иновативан и упечатљив начин.

1.1.2. Промотивни материјали

Промотивни материјали намењени су промоцији манифестација у граду, изради промотивних пакета града Ниша (фасцикле, рекламне кесе), као и уређењу излагачког простора на сајмовима на којима учествује ТОН.

Плакати

Флајери / више мотива

Фасцикле

Рекламне кесе (папирне, пластичне)

Захвалнице, позивнице, агенде, дискови, визит карте

Штампа на ПВЦ фолији (билборди), израда церада на специјалним материјалима

Каталог учесника Међународног сајма туризма и активног одмора у Нишу

1.1.3. Сувенири

Већина туриста жели да понесе са собом сувенир као успомену на место или догађај којем је присуствовао у том месту. Асортиман и количина сувенира које треба понудити туристима биће у складу са бројем инфо центара ТОН-а.

Осим за туристе, сувенири које ће ТОН израдити биће намењени и делегацијама које посећују град Ниш, као и делегацијама из Ниша које носе обележја града као поклон.

Дизајн сувенира биће у складу са туристичким мотивима града и околине.

Мајице

Качкети

Шоље

Магнетићи

Привесци

1.2. ПРОМОЦИЈА НА САЈМОВИМА ТУРИЗМА И ДРУГИМ ТЕМАТСКИМ МАНИФЕСТАЦИЈАМА У ЗЕМЉИ И ИНОСТРАНСТВУ

Туристичка организација Ниш има у плану да и током 2018. године настави са учешћем на сајмовима који се одржавају на већим емитивним тржиштима у Србији и иностранству.

Услед успостављања директних летова из Ниша од стране највећих нискотарифних компаније у Европи Wizz Air i Ryanair и Swiss, отварају се могућности даљег развоја туризма и привлачења великог броја домаћих и страних туриста, ради посете не само Ниша већ читаве регије и Србије. Самим тим јавила се потреба за интезивираном промоцијом на тржиштима дестинација где постоје директни летови из Ниша у којима ће ТОН промовисати различите сегметне туристичке понуде: културно-историјске споменике, градске догађаје и манифестације, јединствену гастрономску понуду „мерак“ као и активан одмор и могућности за бављење екстремним спортовима у околини Ниша.

Учешће на сајмови туризма у земљи:

Међународни сајам туризма, спорта и наутике у Београду 22.02-25.02.2018.год

Међународни сајам туризма у Новом Саду (октобар)

Међународни сајам туризма и сеоског туризма у Крагујевцу ( новембар)

Учешће на сајмовима туризма у иностранству:

Међународни сајам туризма у Словачкој –ITF Slovakiatour, Братислава

Међународни сајам туризма у Бугарској – Holiday & Spa Expo, Софија

Међународни сајам туризма у Немачкој- ITB, Берлин

Међународни сајам туризма у Кини – COTTM, Пекинг

Међународни сајам туризма у Русији – МИТТ, Москва

Међународни сајам туризма у Републици Српској – Сајам туризма и здравља, Бања Лука

Међународни сајам туризма у Словенији – Љубљана

Међународни сајам туризма у Грчкој - PHILOXENIA , Солун

Међународни сајам туризма у Италији – BIT 2018, Милано

Mеђународни сајам туризма у Сарајеву- Фестивал туризма

Тематске манифестације:

“Зелени дани” – Софија, Бугарска

Roadshow – Малме и Гетеборг, Шведска

Сајам омладинског туризма „Youth fair 2018“ – Нови Сад,

Гуча фестивал 2018, Сабор трубача – Гуча,

Туристички форум 2018,

Дани банице – Бела Паланка.

WESTM 2018 - Београд

Изложба сувенира и туристичких публикација – Лесковац

Међународни сајам фестивал туристичких публикација „Кофер слова“ – Крушевац

1.3. ОРГАНИЗАЦИЈА ДОГАЂАЈА

Организацијом манифестација и догађаја, као и учешћем у организацији, ТОН утиче на побољшање туристичке понуде у граду, као и на имиџ града као пожељне туристичке дестинације која туристима може да пружи велики број разноврсних и квалитетних садржаја током целе године. Крајни циљ организације догађаја у граду је повећањ броја туриста и ноћења, као главног показатеља развоја дестинације и туризма уопште.

1.3.1. Сајам туризма и активног одмора „Tourism, adventure & nature“ (29.3-31.03.2018.)

19. Међународни сајам туризма и активног одмора Ниш, биће одржан од 29.марта до 31.марта 2018. године у хали „Чаир“. Град Ниш ће још једном бити место окупљања излагача из различитих области туристичке привреде из земље и региона, који ће презентовати своју понуду, програме и активности.

Претходни сајам туризма, одржан априла 2017. године окупио је више од 130 излагача из Србије и окружења (Македонија, Бугарска, Република Српска, Мађарска и Грчка). На сајму су своју понуду представиле: туристичке организације градова и општина, туроператори, туристичке агенције, хотелијери, представници здравственог и бањског туризма, представници спортско – рекреативног туризма и активног одмора, клубови адреналинских спортова, етно домаћинства, удружења самосталних излагача сувенира, као и организатори манифестација.

Поред промоције на штандовима, ТОН је за учеснике и посетиоце организовао и неколико пратећих активности. Организована је 4. Конференција о авантуризму „Тourism adventure & nature“, на којој су организатори такмичења из области адреналинских спортова, организатори авантуристикчих путаовања у природу имали прилку да представе свој рад и размене искуства са учесницима конференције. Други пратећи догађај био је „Гастрономија и вино“ посвећен промоцији гастрномске понуде туристичких дестинација и дегустацији вина. Посетиоци и учсници имали су прилку да у посебном делу хале пробају бројне специјалитете и осете „укусе“ различитих градова и места из Србије и Балкана.

Као организатор сајма ТОН је за 2018. годину планирао већи број излагача из иностранства и организацију истих пратећих догађаја који су се показали као квалитетна допуна самој презентацији излагачке понуде.

ТОН планира да и на овогодишњем сајму промовише туристичку понуду града – културни, авантуристички и бањски туризам, али и „мераклијски Ниш“, потенцирајући да су добар провод, изузетно богата и интерсантна гастрономска понуда, као и гостопримљивост Нишлија неизоставни део туристичке понуде града.

1.3.2. Лето на Амфију

Туристичка организација Ниш има у плану да на лето 2018. године по први пут организује манифестацију „Лето на Амфију“. Манифестација би се одржала у сарадњи са ГО Медијана, а планирана локација манифестације је амфитетатар на кеју. С обзиром на то да град Ниш у полседњих годину дана бележи континуирани раст броја туриста, основни циљ манифестације је побољшање туристичке понуде града током летњих месеци. Идеја је да се сваког другог викенда у месецу јуну и јулу организује богат музички програм у коме би, поред туриста и грађани Ниша могли да уживају у квалитетној музици.

1.4.	ПОДРШКА У ОРГАНИЗАЦИЈИ ДОГАЂАЈА И

МАНИФЕСТАЦИЈА

Подршка организацији појединих догађаја такође представља активност која је део побољшања атрактивности Ниша као туристичке дестинације и повећања броја туриста.

Подршка овим манифестацијама и догађајима који пре свега имају туристички карактер се најчешће огледа кроз пружање финансијске помоћи, логистичких услуга, али кроз нематеријалну подршку путем промоције на презентацијама, сајмовима, у туристичким публикацијама, на интернет сајту и сличним промотивним активностима.

1.4.1. „ПозитивНИ“ , Music & Art Festival (31.мај – 3.јун 2018.)

Фестивал „ПозитивНИ“ се већ три године за редом показао као интересантан догађај који промовише урбану културу, традицијију, креативност, спорт, забаву и музику. Самим тим и обогаћује туристичку понуду града. У карневалској атмосфери своје умеће представљају бројни сликари, музичари, спортисти, дечији хорови, луткари, акробатске групе, жонглери, мађионичари, штулаши... Сваке године програм је богатији, простор на коме се одржава фестивал већи. Од 2018. године, „ПозитивНИ“ фестивал ће трајати четири дана, од 31. маја до 3. јуна. Уводе се нови садржаји и подиже ниво квалитета постојећих програма. Програми ће бити организовани на две локације, Душанова улица и парк Чаир. Током четири дана фестивала, посетиоци ће имати прилике да сваки дан доживе на посебан начин, јер ће сваки дан бити тематски орјентисан.

1.4.2. „Заштитници Тврђаве“, витешки фестивал ( 31.05.2018 )

Први пут се одржала манифестација оваквог карактера 2017 у нашем граду на прелепом простору у Тврђави. Основна идеја ове манифестације је упознавање грађана са средњевековним животом витезова. Грађани су могли да виде, дефиле витезова, такмичарске дисциплине стреличарство и бацање копља, такође јахање и школа мачевања за децу, витешке турнире и борбе витезова. Манифестација окупља велики број учесника из земље и иностранства. Ова је манифестација која има тенденцију да прерасте у традиционалну и једну од значајних за наш Град.

1.4.3. Караван „Моја Србија“ (јун 2018.)

Након две успешне кампање: караван „Моја Србија“, Туристичка организација Србије и ове године организује исту манифестацију у циљу наставка промоције туризма наше земље, при чему ће град Ниш поново бити један од градова домаћина који ће угостити Караван. Основна идеја Каравана је упознавање грађана са туристичком понудом наше регије и промоција Србије као летње дестинације. Градови, учесници ове кампање који ће уједно бити и у улози домаћина, поред промоције туристичке понуде свог града и регије, омогућиће и представљање туристичке понуде целокупне Србије.

1.4.4. Кампања „Дани Србије у региону“

Туристичка организација Ниша планира да се прикључи промотивној кампањи Туристичке организације Србије која се заснива на промоцији туристиких потенцијала градова у Србији, као и на промоцији манифестација које из године у годину заузимају све значајније место на европској мапи фестивала. Идеја је да се презентује најбоље из Ниша у градовима региона – Софији, Љубљани, Бања Луци, Темишвару, Подгорици, Будимпештии Солуну.

1.4.5. Дани бурека

У циљу промоције гастро- туризма и промоцији Ниша као града са мераклијским духом „југа“, добром храном и домаћим специјалитетима, Туристичка организација Ниш има у плану да подржи гастро-туристичу манифестацију „Дани бурека 2018“. Ова манифестација има за циљ да промовише нишки доручак- бурек. Манифестација окупља сваке године велики број посетилаца из земље као и иностранства који уживају у богатој понуди овог изузетног нишког специјалитета али и богатог пратећег програма.

1.4.6. Етно стваралаштво Нишка Бања 7.09-08.09.2018.

Традиционална манифестација „Етно сусрети“ одржаће се у Нишкој Бањи по једанаести пут у периоду од 07-08.09. у организацији Удружења жена „Круна„ из Нишке Бање. Туристичка организација Ниш планира да подржи ову манифестацију која има за циљ очување културне баштине и неговањe етно традиције наших крајева. Манифестација ће се одржати на Тргу Pепублике у Нишкој Бањи (шеталиште), где ће бити постављени штандови и где ће се одвијати програм. Ову манифестацију карактерише представљање великог броја излагача из Србије као и иностранства. Манифестација је такмичарског карактере и има више категорија.

1.4.7. Промоција околине Ниша кроз подршку у организацији догађаја из области активног одмора и екстремних спортова

Туристичка организација Ниш се претходних година доста посветила развоју и промоцији активног одмора, па зато не чуде позитивни резултати који су довели до тога да активан одмор, рекреација, боравак у природи , ектремни спортови и спортска такмичења постану саставни део туристичке понуде града.

Имајући у виду дa Ниш са околином поседује изузетно атрактивне терене за бављење такозваним „outdoor“ активностима, сматрамо да је потребно и даље развијати и промовисати програме активног одмора и екстремних спортова јер представљају неисцрпну шансу за развој разноврсне туристичке понуде града и привлачење нових циљних група туриста који ће препознати Ниш као занимљиву дестинацију за активан одмор.

Све је већи број међународних такмичења из области планинског трчања, планинског бициклизма, слободног пењања и парагладинга који се организују у околини нашег града. Због тога ће ТОН и током 2018. године подржати манифестације и догађаје из ове области.

1.4.7.1. Трка са препрекама - „The Maze UP“, Јелашничка клисура (половина јуна 2018.)

Јелашничку клисуру прожима прави мали лавиринт од стена и зато представља идеалан изазов за авантуристе. Стазе чине земљани путеви, макадам, асфалт, камењар, шума, блато, река, стене, а због бројних постављених препрека такмичари прелазе стазу на више начина - ходајући, трчећи, пењући се, прескачући, а у неким деловима и четвороношке. Организатори трке уредили су две стазе, једну дужине 12 км за почетнике и другу дужине 22 км за авантуристе на којима је било поставњено више од 40 различитих препрека. Фантастична природа, добра организација и изазовна стаза одушевила је претходних година године више од 350 такмичара из Србије, Црне Горе, Немачке, Македоније, Грчке и САД.

1.4.7.2. Такмичење у планинском трчању „Trail Suva planina“ (половна августа 2018.)

Планинско трчање привлачи све већи број такмичара и љубитеља овог спорта на Суву планину. За 2018. годину планирана је организација трке под називом „Trail Suva planina“. Стаза дужине 20 км изузетно је захтевна и атрактивна, па организатори сматрају да ће то привући већи број такмичара из земље и региона. Туристичка организација Ниш у склопу промоције активног одмора у околини Ниша наставља да подржава све догађаје овог типа који могу да допринесу повећању броја туриста у граду и околини.

1.4.7.3. Планинска трка (skyrace) „Соколов пут 2018“, Нишка Бања - Сува планина (септемар 2018.)

Претходне трке на стази Соколов пут на Сувој планини, напредовале су у броју такмичара, као и према броју земаља из којих су такмичари учествовали. Петходне године учествовало је више од 250 такмичара из 12 земаља који су понели прелепе утиске о организцији, захтевној и атрактивној стази на Сувој планини, као и о свом боравку у Нишкој Бањи. Остварен је одличан ефекат у промоцији околине Ниша, Нишке Бање и Суве планине као пожељне дестинације за активан одмор и спортска такмичења. И ове године Туристичка организација Ниш подржаће организацију овог такмичења и на тај начин наставити започету промоцију.

1.4.7.4. Mountain bike трка „Трофеј Константин“ (почетак јуна 2018.)

1.4.7.5. Mountain bike маратон „Сува планина“ (половна августа 2018.)

Планински бициклизам постаје све популарнији вид активног одмора у Европи и свету. Организацја МТБ маратона, даје могућност за промоцију Суве планине, њених потенцијала, лепота, изазовних и атрактивних стаза. Уређењем стаза за саму трку стичу се услови да туристи током свог боравка у Нишу и околини могу да се баве и спортом, што свакако обогаћује туристичку понуду у околини града. Трка ће бити организована у две категорије и на две стазе, дужине 25 и 50 км. Ово ће бити један од три маратона у Србији који су планирани током 2018. године, тако да се очекује велики одазив такмичара из области бициклизма.

1.4.7.6. Параглајдинг

Државно првенство Србије и Словеније у дисциплини прелет (јун 2018.)

Лига Србије у дисциплини прецизно слетање (септембар 2018.)

1.4.8. Остали догађаји

Током 2018. године ТОН ће логистички и финансијски подржати оне догађаје који се својим програмом и концептом издвајају као значајне градске манифестације туристичког карактера, али ће пружити подршку и оним догађајима мањег обима, који имају тенденцију раста.

Поједини догађаји и манифестације који се издвајају својим квалитетом у смислу обогаћивања туристичке понуде, и могућности да могу да доведу посетиоце у град, стварајући искуствени доживљај и код грађанства и код посетиоца и туриста, а биће подржани од стране ТОН-а су: „Уклонимо баријере“ – Aктивности на подизању свести о лакшој доступности лицима са инвалидитетом туристичким садржајима у Нишу ,Међународни волонтерски камп y селу Доња Топоница „Spring/Summer/Autumn in Toponica“ ,Nišville jazz festival, август 2018, „Naisuss wine & fine festival“, фестивал вина, Тврђава, август 2018, Гастро туристичка олимпијада.

1.5. ОГЛАШАВАЊЕ И РЕКЛАМИРАЊЕ НА	ИНТЕРНЕТУ, ТЕЛВИЗИЈИ, РАДИО СТАНИЦАМА,	У НОВИНАМА И ЧАСОПИСИМА

Промоција Ниша и оглашавање у медијима током 2018. године обухватаће неколико сегмената :

Културно историјско наслеђе : презентација и промоција културно-историјског наслеђа, са акцентом на јединствен доживљај који туристима може да пружи обилазак споменика као што су археолошко налазиште Медијана, Тврђава, Ћеле Кула и аутентично сачуван логор „12. фебруар“ из Другог светског рата;

Активни одмор и екстремни спортови : промоција Ниша и локација у околини града као пожељне дестинације за „активни одмор“ и адреналин спортове.

Фестивали: Промоција Ниша као града фестивала и доброг провода,

Гастрономија, мерак и дух југа : промоција Ниша као гостропримљивог града отвореног духа, промоција нишког „мерака“ и јединствене гастрономске понуде.

Аеродром „Константин Велики“: промоција Ниша као дестинације која има међународни аеродром који га уз веома повеољне цене нискотарифних авио компаније повезују са 11 дестинација у Европи .

Туристичка организација Ниш користи различите видове рекламирања и оглашавања у циљу промоције туристичких атрактивности Ниша и осталих садржаја који привлаче пажњу туриста.

Рекламирање на интернету, у новинама и специјализованим часописима, као и емитовање промотивних спотова на телевизији представља значајан облик промовисања једне туристичке дестинације.

Савремени трендови промоције у туризму стављају акценат на „online“ или интернет маркетинг па и Туристичка организација Ниш настоји да највећи део промоције обавља на овај начин.

Осим самосталних промотивних кампања Туристичка организација Ниш биће део и свих кампања које спроводи Туристичка организација Србије.

1.5.1. Оглашавање у магазинима, новинама и часописима

Туристичка организација Ниш по потреби се рекламира у виду ПР чланака у специјализованим часописима путем којих долази до великог броја читалаца.

Промоција у часописима авио компанија : током 2018. год у плану је наставак рекламне кампање Ниша као нове балканске дестинације у „Wizz Air Inflight Magazine“, официјалном часопису авио компаније „Wizz Air“ која је највећа low cost компанија у источној и централној Европи, као и у „Norvegian Air Inflight”. Ови часописи,који су једини облик медија на летовима ових компанија, доступан је свим путницима на свих 110 дестинација у 40 земаља, и око 580 рута, што је око 3 милиона читалаца сваког издања, којима ће Ниш бити представљен као једна од туристичких дестинација која нуди разноврсне могућности за обилазак својим туристима.	Оглашавање у овом часопису ће се вршити у периоду високе сезоне путовања, када се досеже највећи број путника – током летњих месеци, што се поклапа са периодом највећег броја дешавања у Нишу.

Оглашавање у тематским магазинима: BELLGUEST, TURISTICKE NOVINE, NACIONALNA REVIJA SRBIJA, FLY&TRAVEL, SERBIA MICE KONGRESNI TURIZAM, TUI, PRIZMA.

Специјални тематски додаци у дневним новинама: DANAS,BLIC,POLITIKA, Newsweek, Narodne novine, City oglasi.

1.5.2. Управљање интернет страницом www.visitnis.com

Интернет страница Туристичке организације Ниш, односно званична страница туризма Ниша, поред основних информација о граду, садржи и све информације које могу бити корисне туристима, почев од богатог културно историјског наслеђа, провода у граду, гастрономске понуде, фестивала, преко сервисних информација, информација о смештају, понуде авантура у околини и сл. Информације на сајту су конципиране тако да свим заинтересованима пружају релевантне инфомације о Нишу.

Како би пратили најновије светске трендове и иновације, ТОН има у плану реструктуирање постојећег сајта како би се јасно поделили и били доступнији бројни туристички садржаји који се на њему налазе.

Измена сајта ће бити визуелна са савременом позадином и структурна са занимљивим и лакшим приступом информацијама, у смислу да ће садржај бити прилагодљив за приступ страници са „смарт“ телефона и таблет рачунара.

1.5.3. Оглашавање на интернет порталима

Промоција путем интернета свакако ће представљати један од начина на који ће ТОН током 2017. године промовисати туристичке ресурсе града Ниша. Постављањем банера на популарним сајтовима промовисаће се туристичка путовања у Ниш и значајни догађаји које ТОН организује.

Оглашавање ће се вршити на популарним web порталима у Србији и на најважнијим емитивним тржиштима. Уз привлачан дизајн и иновативне формате приказе, промотивне вести ће се фокусирати на специфичан садржај и конкретне догађаје од значаја

Осим наведеног, у плану је и наставак маркетиншке кампање на интернет презентацијама нискотарифних авио компанија – „Ryanair“ и „Wizzair“ које имају летове са нишког аеродрома „Констнтин Велики“. Ниш ће се промовисати као нова дестинација која може да пружи интересантне културне садржаје, природне реткости и лепоте у ближој околини, као и фантастичну гастрномску понуду и добар провод.

1.5.4. Друштвене мреже

Развојем дигиталних медија и све већим продором утицаја друштвених мрежа и блогера у све друштвене сфере, па тако и у сектор туризма, промоција дестинација путем интернета је један од најзначајнијих видова рекламирања без кога се данас не може. Друштвене мреже пружају развој стратегије која се на брз и једноставан начин прилагођава светским тренодвима и променљивим туристичким захтевима.

Са повећањем информација које ће бити објављиване на друштвеним мрежама (Facebook, Twitter, YouTube, Instagram, Foresquare, Google+, Tripadvisor) повећаће се и интеракција и комуникација са корисницима и потенцијалним туристима. Планирано повећање оствариће се прикупљањем и објавом атрактивних мултимедијалних и текстуалних садржаја, као и плаћени огласи као најава интересантних и већих догађаја у граду.

Планирано је и коришћење рекламних програма као што су google adwords, google maps, wikitravel и др.

1.5.5. Организација гостовања новинара и блогера

Објава путописних блогова (travel bloggs - текстови блогера који пишу о дестинацијама које посећују) су, поред маркетиншких кампања, постали једно од најпопуларнијих видова пласирања дестинација на новим тржиштима. Током 2017. године ТОН је угостио више новинара и туриситчких блогера, углавном из земаља са којима је Ниш повезан авио линијама.

Промотивни текстови на сајтовима који су уследили након гостовања, увелико су допринели бољој презентацији Ниша на европском тржишту. Будући да се овакав вид промоције испоставио као врло успешан наставиће се и током 2018. године.

1.5.6. Израда кратких видеа о Нишу

Видео промоција Ниш као атрактивне туристичке дестинације допринела би унапређењу промоције града. Кратка форма пропагандног филма која представља један од најефикаснијих облика промоције биће првенствено намењена промоцији на интернету (youtube канал, facebook, twitter...)

У плану је израда четири кратка филма / видео спота који би обухватили основне сегменте туристичке понуде : Culture, Adventure, Fun & Life.

Коришћење савремених метода и канала рекламирања допринеће бољој промоцији Ниша као нове балканске дестинације на европском тржишту.

1.6. УЧЕШЋЕ НА ПРОЈЕКТИМА

Туристичка организација Ниш ће и у току 2018. године наставити са учешћем у изради и релизацији пројеката развоја туризма са којима ће самостално или као партнер конкурисати код ресорног министарства, као и код европских фондова за прекограничну сарадњу.

Такође ће радити на изради пројеката који ће имати за циљ боље управљање туристичким ресусима у граду, али и оних пројеката чије ће спровођење унапредити туристичку понуду Града и повећање броја туриста.

1.6.1. Уређење и обележавање стазе за планинарење „Via militaris“ у Сићеву

Сићевачка клисура, као једна од најинтересантнијих туриситчких атракција у околини Ниша која тренутно има да понуди посету манастирима, импозантни поглед на клисуру и обилазак хидроцентрале с почетка 20.века, има потенцијал да постане атрактивна и за планинаре и љубитеље активног одмора.

Уређење и обележавање стазе „Via militaris“ дужине 8 км која води од села Сићева до села Градиште и иде ободом клисуре, допринело би да нови садржај повећа број туриста који би посетили клисуру.

Туристичка организација Ниш има у плану да током 2018. године у сарадњи са локалним удржењима планинара уреди и обележи стазу таблама, као и постави велику инфо таблу на почетку стазу са основним информацијама о стази.

II УНАПРЕЂЕЊЕ ИНФОРМИСАЊА ТУРИСТА ТОКОМ БОРАВКА У НИШУ

. ТУРИСТИЧКО - ИНФОРМАТИВНИ ЦЕНТРИ

Инфо центри имају вишеструку намену: пружају информације, дистрибуирају пропагандни материјал, врше продају сувенира и водичких услуга. Поред ових основних функција, туристички – инфо центри су врло често први контакт посетилаца и туриста са Градом, због тога је ТОН осавременио своје туристичке-инфо центре и настоји да увек буду функционални и у тренду.

С обзиром на повећан број туриста што захтева вођење пословања на очекиваном нивоу, ТОН планира да одржава савременим простор унутар информативних центара:

Осавремењавање продаје у Туристичким информативним центрима

Опрема за Туристичке инфо центре – компјутери, штампачи, столови, столице, телефони, плакари и остала опрема

Израда светлећих реклама

Опрема за саобраћај – аутомобил

Програми разгледања града и околине

У току 2018. године Туристичка организација Ниш ће се у сарадњи са Удружењем туристичких водича, Greeter servisom и туристичким агенцијама посветити изради и организацији програма разгледања града..

Како би посетиоци Ниша што боље упознали туристичке атракције града, Туристичка организација Ниш има у плану да током пролећних и летњих месеци, када је навећа посећенос, уведе сталне организоване пешачке туре разгледања града.

Такође ће наставити са промоцијом и презентацијом програма разгледања које реализују рецептивне агенције из Ниша и клубови.

2.2.ЕДУКАЦИЈА КАДРОВА

У сврху што квалитетнијег и стручнијег обављања послова, праћења и примене нових трендова и иновација у туризму наглашена је потреба за константном едукацијом запослених у туризму. Едукацијски програми ће бити садржајно различити и обухватиће све сегменте усавршавања и размене идеја.

Семинари

Школе рачунара

Школе страних језика

Курсеви за водиче, пратиоце, аниматоре

Обука за писање и имплементацију пројеката

ЗАКЉУЧАК

Промоција туристичке понуде Ниша и околине, развој дестинацијског бренда и унапређење туристичке понуде, као основни задаци Туристичке организације Ниш представљају окосницу Програма рада за 2018.годину.

Резултати претходних пет година говоре да је број домаћих, а нарочито страних туриста у Нишу у константном порасту. На основу доступних параметара бирали смо најбољи начин да туристичку понуду града презентујемо, упакујемо и продамо на емитивном тржишту туристичких услуга. Будући да су се досадашње методе испоставиле као веома успешне Туристичка организација Ниш ће наставити и у 2018. години са досадашњим начином промоције Ниша. У неким сегментима као што је интернет маркетинг и видео презентација планиране су новине, као би унапредили промоцију и што већем броју потенцијалних корисника презентовали разноврсне туристичке атракције у граду.

Осим наведеног, Туристичка организација Ниш ће наставити са својим редовним активностима, тако да ћемо и даље бити подршка многим манифестацијама у граду за које сматрамо и које су се показале да су од значаја када је туристичка понуда у питању. Наставићемо и са покретањем многих иницијатива када је у питању очување споменика и њихова боља презентација, као и учестовање у свим пројектима везаним за очување природе и уређење терена за све врсте спортских-„outdoor“ активности у граду и широј околини. Сматрамо да је добра сарадња између свих фактора и учесника туристичке понуде, као и подршка локалних институција, кључна ствар за стварање новог и очување квалитетног туристичког производа.

Планиран је и наставак сарадње туристичким организацијама у Србији и региону уз иницирање разних видова регионалне сарадње. Наставиће се сарадња са свим субјектима туристичке понуде Ниша, а све у циљу што боље презентације укупне туристичке понуде. Такође Туристичка организација ће и даље пружати помоћ ученицима, студентима и другим заинтересованим лицима кроз доступност података из архиве Туристичке организације за потребе израде научних радова, студија као и разних других пројеката.

Управни одбор

Туристичке организације Ниш

Председник

__________________________

Никола Цветковић, дипл. ецц